Småblomsterfluer (Chamaesyrphus)

Småblomsterfluer (slekten Chamaesyrphus) er en gruppe av fluer som tilhører familien blomsterfluer (Syrphidae). Det er kjent 7 arter, to av dem er funnet i Norge, men ingen av dem er spesielt vanlige. De kan være noe oversett da de er ganske små og har et lite oppsiktsvekkende utseende.


== Utseende ==
Små (4–8 mm) og spinkle, svarte og gule blomsterfluer. De ligner mer på artene i underfamilien Syrphinae enn på Eristalinae som de tilhører.
Særlig kan de minne om små Platycheirus-arter. Fra slekten Pelecocera, som de muligens bør regnes til i alle fall, kan de skilles på at antennenbørsten er av normal tykkelse, mens den er påfallende tykk hos Pelecocera. Hodet er bredt med nakne fasettøyne. Antennenes tredje ledd er stort og rundet, antennebørsten er festet litt innenfor spissen av dette. Pannen er gråpudret. Thorax er blankt svart, også scutellum. Beina er gule og svarte, bakleggene lett krummede. Vingene er glassklare bortsett fra et blekbrunt vingemerke. Den fremste tverr-åren ved vingekanten er bøyd i en stump vinkel. Bakkroppen er sylindrisk og slank med tre par gule flekker.


== Levevis ==
Larvenes utvikling er ukjent. De voksne fluene finnes i furuskog, helst på sandig jordbunn, eller på sandige lyngheier. Trolig overvintrer artene som voksne fluer. De besøker gjerne blomster.


== Utbredelse ==
Slekten er utbredt i Holarktis, én av artene er også utbredt sør til Sør-Amerika.


== Systematisk inndeling med norske arter ==
Slekten blir ofte regnet som en undergruppe av slekten Pelecocera.

Fluer (Brachycera)
Muscomorpha
høyerestående fluer [Cyclorrhapha)
Aschiza
familie blomsterfluer (Syrphidae)
underfamilie Eristalinae
gruppe Rhingiini
slekten småblomsterfluer, Chamaesyrphus Mik, 1895
sølvflekket småblomsterflue, Chamaesyrphus caledonicus Collin, 1940 – noen få, spredte funn i Norge
Chamaesyrphus lusitanicus Mik, 1898 – ikke funnet i Norge, men noen funn fra Danmark og Sør-Sverige
gulflekket småblomsterflue, Chamaesyrphus scaevoides (Fallén, 1817) – vanligste art i Norge, funnet over mye av Sør-Norge


== Kilder og litteratur ==
Bartsch, Hans; Binkiewicz, Elizabeth; Nasibov, Erik; Nordin, Anna; Rådén, Anders & Östman Torbjörn. 2009. Tvåvingar: Blomflugor. Diptera: Syrphidae: Eristalinae, Microdontinae.  Nationalnyckeln till Sveriges flora och fauna. ArtDatabanken, SLU, Uppsala. CF. 478 sider. ISBN 978-91-88506-70-2
Nielsen, Tore R. 1999. Check-list and distribution maps of Norwegian hoverflies with description of Platycheirus laskai nov. sp. (Diptera, Syrphidae). NINA Fagrapport 035. Norsk institutt for naturforskning.
Nielsen, Tore R. Syrphidae checklist - Norway. www.syrphidae.com/checklist.php - Sjekkliste over norske arter.
Fauna Europaea Web Service (2004) Fauna Europaea version 1.1, www.faunaeur.org
Thompson, F.C. og Rotheray, G. 1998. Family Syrphidae. I: Papp, L. og Darvas, B. (red): Contributions to a Manual of Palaearctic Diptera. 3: 81-139. Science Herald, Budapest.
Torp, E. 1994. Danmarks svirrefluer (Diptera: Syrphidae). Apollo Books, Stenstrup.


== Eksterne lenker ==
(en) småblomsterfluer i Encyclopedia of Life 
(en) småblomsterfluer i Global Biodiversity Information Facility 
(no) småblomsterfluer hos Artsdatabanken 
(en) småblomsterfluer hos Fauna Europaea 
(en) småblomsterfluer hos ITIS 
(en) småblomsterfluer hos NCBI 
www.syrphidae.com/ – the Syrphidae website
Norsk entomologisk forening – for deg som vil lære mer om insekter.